Prioritzar el vehicle elèctric és una de les fites que s'ha marcat el Govern català per als propers anys de cara a instaurar un nou model energètic més sostenible, i que recull el Pacte Nacional per a la Transició Energètica de Catalunya.
Aquest pacte, per la seva banda, està en sintonia amb els objectius de la Unió Europea, que inclou com a eixos bàsics d'actuació l'eficiència en els edificis, l'autoconsum, el vehicle elèctric, l'apoderament ciutadà i la lluita contra la vulnerabilitat energètica dels consumidors.
El sector dels transports és molt dependent dels combustibles fòssils; per aquest motiu és un sector clau en l'estalvi i l'eficiència energètica.
A això s'afegeix la seva incidència en la contaminació ambiental i l'emissió de partícules.
El vehicle elèctric, per la seva banda, no genera emissions ni contaminació acústica; és més eficient i permet que les energies renovables s'integrin dins de la mobilitat, també redueix la dependència energètica dels derivats del petroli.
A més, contribueix a la generació distribuïda i afavoreix l'autoconsum.
El vehicle elèctric no genera emissions ni contaminació acústica
Un vehicle elèctric funciona amb un motor elèctric alimentat per una bateria elèctrica, que es carrega des d'una xarxa elèctrica domèstica o bé des d'una estació de recàrrega pública o privada.
La principal diferència entre els vehicles de combustió interna i els vehicles elèctrics és la tecnologia i la font d'energia que utilitzen.
Els primers funcionen amb motors de combustió amb uns rendiments aproximats del 30% i la font d'energia és el gasoil o la gasolina, mentre que els vehicles elèctrics funcionen amb un motor alimentat per electricitat amb rendiments propers al 95%.
La implantació del vehicle elèctric presenta una sèrie d'avantatges i oportunitats per al desenvolupament d'una mobilitat sostenible, atès que permet la integració de les energies renovables en un sector que depèn dels derivats del petroli en un percentatge proper al 95%.
Això és així perquè el vehicle extreu l'energia directament de la xarxa elèctrica, de manera que la seva font d'energia depèn de les fonts energètiques que es fan servir.
Es redueix doncs la dependència dels productes derivats del petroli, es millora la qualitat de l'aire a les nostres ciutats, i es redueix també l'emissió de gasos d'efecte hivernacle.
És una oportunitat també per a la indústria de l'automòbil implantada a Catalunya.
Per fomentar l'ús de la mobilitat elèctrica s'han pres algunes mesures que inclouen:
A aquestes avantatges cal sumar-hi les derivades de la seva eficiència energètica.
La despesa oscil·la entre 1 i 2€ per cada 100 km en funció de la tarifa contractada, de manera que es calcula que l'amortització del cost del vehicle es situa al voltant dels 80.000 km.
Per fer possible el creixement del vehicle elèctric cal construir una xarxa de punts de recàrrega per a tot el territori.
El Pla estratègic per al desplegament de la infraestructura de recàrrega per als vehicles elèctrics a Catalunya (PIRVEC) té per objectiu garantir el subministrament d'energia elèctrica als ciutadans i empreses i aconseguir minvar les barreres que actualment llastren el desenvolupament d'aquesta tecnologia.
Mapa de punts de recàrrega de Catalunya
Aquest nou vehicle, 100% electrificat, permet la màxima connectivitat i interacció entre el vehicle, els seus ocupants i l'entorn.
Es connecta fàcilment amb els sistemes d'informació del trànsit, d'assistència en carretera i d'ubicació i estat de les estacions de recàrrega més properes, fent possible una conducció més segura i tranquil·la.